Държавен вестник, бр. 53, 2022 г., стр. 51

БРОЙ  53	
Д Ъ Р Ж А В Е Н  В Е С Т Н И К 	
СТР.  51  
Компетентности
· Способен е в екипа да подготви плавателното средство за отплаване, съобра-
зявайки се с процедурите за безопасност и с характеристиките на основните 
европейски вътрешни водни пътища, пристанища и терминали за целите на 
подготовката за пътуване и рулевото управление
Резултат от учене 
15.2:
Изпълнява дейности при операциите по акостиране и закотвяне
Знания
· Изрежда оборудването, материалите и процедурите, използвани на борда за 
операциите по швартоване, отвързване от пристана и теглене (буксиране)
· Назовава въздействията на движението на водата около плавателното средство и 
на локалните въздействия върху плавателните условия, включително въздействията 
на диферента и плитките води по отношение на газенето на плавателното средство
· Назовава въздействията на движението на водата върху плавателното средство 
по време на маневриране, включително ефектите на взаимодействие, когато две 
плавателни средства преминават или се изпреварват едно друго в тесни фарвар-
тери, както и ефектите на взаимодействие върху акостирало плавателно средство, 
покрай което преминава друго плавателно средство, навлизащо във фарвартера 
и преминаващо на близко разстояние до него
· Описва оборудването, средствата и процедурите, използвани за операции по 
закотвяне при различни обстоятелства
· Дефинира правилата за безопасност при работа, включително използването на 
лични предпазни средства и спасително оборудване
Умения
· Оперира с необходимото оборудване на борда, например кнехтове и лебедки, 
за маневри по швартоване, отвързване от пристана и изтегляне
· Използва материалите на разположение на борда, като неметални и стоманени 
въжета
· Комуникира с рулевата рубка с помощта на система за комуникация чрез ин-
терфони и ръчни сигнали
· Участва при маневрите по закотвяне
Компетентности
· Способен е в екип да участва при операциите по швартоване, отвързване от 
пристана и теглене (буксиране) и по закотвяне, спазвайки установените правила 
и процедури за безопасност при работа, включително използването на лични 
предпазни средства и спасително оборудване
Резултат от учене 
15.3:
Изпълнява задълженията си, свързани с корабоводенето и маневрирането на 
плавателното средство по безопасен и икономичен начин
Знания
· Изрежда функциите и типовете различни задвижващи и рулеви системи
· Назовава влиянието на ветровете и теченията върху корабоводенето и манев-
рирането
· Описва навигационните средства и прибори (индикатор за руля, радар, индика-
тор за скоростта на поворота, индикатор за скоростта на плаване)
· Назовава съгласувания набор от правила, приложим в областта на вътрешното 
корабоплаване, както и полицейските разпоредби, приложими за съответните 
вътрешни водни пътища
· Описва системата за сигнализация и маркировка SIGNI (Signalisation de voies 
de Navigation Intérieure — Знаци и сигнали по вътрешните водни пътища) и IALA 
(International Association of Marine Aids to Navigation and Lighthouse Authorities — 
Международна асоциация на фаровите служби и помощните средства за нави-
гация), част А
· Описва формата, разположението и съоръженията на шлюзовете и мостовете, 
процеса на преминаване през шлюза, типовете шлюзове, кнехтове, стълби и др.
· Описва различните системи за контрол на движението, които се използват 
като знаци за дневни и нощни условия върху шлюзове, баражни стени и мостове
· Описва автоматичната идентификационна система (AIS) за вътрешните водни 
пътища и системата за изобразяване на електронни карти и информация за ко-
рабоплаването по вътрешните водни пътища (ECDIS за ВВП)
Умения
· Управлява плавателното средство под надзор при отчитане влиянието на вятъра 
и течението върху корабоводенето и маневрирането по водни пътища
· Използва информацията, предоставяна от навигационните средства, като свет-
линни и сигнализиращи системи и графики
· Борави с навигационни прибори, като компас, индикатор за скоростта на по-
ворота и индикатор за скоростта на плаване
· Борави със системата за дневна и нощна сигнализация, знаците и звуковите 
сигнали на плавателното средство
· Прилага процедурите за подход към шлюз или мост, влизане, преминаване и 
излизане от шлюза или моста
· Разпознава знаците за дневни и нощни условия върху шлюзове, баражни стени 
и мостове и за следване на инструкциите на компетентния орган, като пропус-
кателни пунктове на мостове и шлюзове и оператори на система за контрол на 
движението